বান্দরবান, ১২ জুলাই (শীর্ষ নিউজ ডটকম): পার্বত্য জেলা বান্দরবানের লামা-আলীকদম সড়কের লাইনঝিড়ি এলাকায় কাঠবাহী ট্রাকের চাপায় এক বৃদ্ধের মৃত্যু হয়েছে। সোমবার রাত ৯টার দিকে এ ঘটনা ঘটে।  এর প্রতিবাদে স্থানীয় লোকজন রাত ৯টা থেকে ১২টা পর্যন্ত লামা-আলীকদম সড়ক অবরোধ করে রাখে। পরে উপজেলা চেয়ারম্যান মো. ইসমাইলসহ গণ্যমান্য ব্যক্তিরা ঘটনাস্থলে যেয়ে সুষ্ঠু বিচারের আশ্বাস দিলে জনতা অবরোধ তুলে নেয়।  লামা থানার ওসি  মো. হোসেন জানান, রাতে একটি চোরাই কাঠবাহী ট্রাক (ঢাকা-ল-২৩৮) আবদুল হাকিম নামে (৭০) এক বৃদ্ধকে চাপা দেয়। ঘটনাস্থলেই বৃদ্ধের মৃত্যু হয়। স্থানীয় লোকজন ঘাতক ট্রাকটি আটক করে।  (শীর্ষ নিউজ ডটকম/প্রতিনিধি/এএএ/০২.৩৯ঘ.)